એનઆરજી ડેસ્કઃ રશિયાના રાજધાની મોસ્કોમાં ગુરૂવારે ફેસ્ટિવલ ઓફ ઇન્ડિયાનું શાનદાર ઉદ્ઘાટન થયું. આ પ્રસંગે સ્ટેટ ક્રેમલિન પેલેસ સંપુર્ણ રીતે ખીચોખીચ ભરેલો હતો અને આ ગ્રાન્ડ ઇવેન્ટમાં મોજૂદ લોકો ખાસ્સા ઉત્સાહિત જોવા મળી રહ્યા હતા. મોસ્કો સ્થિત ભારતીય એમ્બેસીના એમ્બેસેડર ગંગાધરન બાલસુબ્રમણ્યને ઉદ્ઘાટન સમારંભને સંબોધિત કર્યો. તેઓએ કહ્યું કે, આ ઇન્ડિયા ફેસ્ટિવલ આગામી 6 મહિના સુધી ચાલશે.